અમિત શાહ આમ તો એક સામાન્ય ગુજરાતી નામ લાગે. આ નામ ગુજરાતમાં તો છેલ્લા એક દાયાકાથી પણ વધારે સમયથી જનતાના કાને અથડાતું રહ્યું છે. જો કે રાષ્ટ્રીય સ્તરે આ નામે ત્યારે વધારે ચર્ચા જગાવી જ્યારે જાહેરાત કરવામાં આવી કે અમિત શાહને લોકસભા ચૂંટણી 2014માં ઉત્તર પ્રદેશના ઇન્ચાર્જ બનાવવામાં આવ્યા છે. ત્યાર બાદ લોકસભા ચૂંટણીના જે પરિણામ આવ્યા તેના પરથી સૌને અમિત શાહની શક્તિનો પરચો મળી ગયો. 22 ઓક્ટોબર, 1964ના રોજ જન્મેલા 49 વર્ષીય અમિત શાહ આજે ભાજપના રાષ્ટ્રીય અધ્યક્ષ બન્યા છે.